Infinite (άλμπουμ)

Infinite είναι ο τίτλος του εικοστού στούντιο άλμπουμ του βρετανικού χαρντ ροκ συγκροτήματος Deep Purple, το οποίο κυκλοφόρησε στις 7 Απριλίου του 2017 μέσω της δισκογραφικής εταιρείας earMUSIC.Deep Purple To Release 'Infinite' Studio Album In 2017 - Blabbermouth.net

Ιστορία του άλμπουμ
Οι Deep Purple έπαιξαν για πρώτη φορά κομμάτια του νέου δίσκου στη συναυλία τους στο Λοτζ της Πολωνίας στις 25 Οκτωβρίου 2015, αν και οι συνθέσεις δεν είχαν ακόμη ολοκληρωθεί, σύμφωνα με δηλώσεις του Στηβ Μορς.Deep Purple Debut New Songs During Polish Concert

Οι ηχογραφήσεις του δίσκου ξεκίνησαν στα μέσα Ιανουαρίου του 2016,Deep Purple to Begin Recording New Album in Early 2016 λίγους μήνες πριν το συγκρότημα ενταχθεί στο Rock and Roll Hall of Fame. Τα στούντιο που χρησιμοποιήθηκαν ήταν το The Tracking Room και τα Anarchy Studios στο Νάσβιλ των ΗΠΑ, τα Noble Street Studios στο Τορόντο του Καναδά, τα X-Level Studios της Στοκχόλμης, τα Doron Plascow (Pluto) Studios στο Τελ Αβίβ και τα Headline Studios στο Χάρστον της Βρετανίας.

Παραγωγός του άλμπουμ ήταν και πάλι ο Μπομπ Έζριν, που είχε συνεργαστεί με τους Deep Purple στον προηγούμενο τους δίσκο, "Now What?!".The Highway Star — Putting the deep back into Deep Purple Ο Έζριν συνεισέφερε και μουσικά, παίζοντας πλήκτρα, κρουστά και τραγουδώντας, ενώ γκεστ συμμετοχή πραγματοποίησε και ο κιθαρίστας Τόμι Ντινάντερ των Radioactive.Session Man Tommy Denander’s Spinal Tap Moment: Playing One Chord on Deep Purple’s New Album

Το συγκρότημα διέκοψε τις ηχογραφήσεις τον Μάιο, για να περιοδεύσει στην Ιαπωνία. Στις 14 Ιουνίου του 2016, ο ντράμερ Ίαν Πέις υπέφερε ένα ελαφρύ εγκεφαλικό, όταν ξύπνησε και δεν είχε τον έλεγχο του δεξιού του χεριού. Η διάγνωση έγινε σε νοσοκομείο της Στοκχόλμης, όπου βρισκόταν εκείνη την περίοδο και μετά από αξονική και μαγνητική τομογραφία διαπιστώθηκε ότι δεν υπήρχε κάποιο μόνιμο πρόβλημα.Deep Purple's Ian Paice Says His Mini-Stroke Forced Recent Cancellations

Στα τέλη της χρονιάς, έγινε γνωστό ότι η περιοδεία του νέου άλμπουμ θα ονομάζεται Long Goodbye Tour, πυροδοτώντας τις φήμες για διάλυση του συγκροτήματος μετά από αυτήν.Deep Purple Fuel Retirement Rumors With ‘Long Goodbye Tour’ AnnouncementWill Deep Purple's Next Tour Be Their Last? - Ultimate Classic Rock

Οι τίτλοι των κομματιών του άλμπουμ ανακοινώθηκαν την 1 Φεβρουαρίου του 2017, ενώ δύο ημέρες αργότερα κυκλοφόρησε το ΕΡ "Time for Bedlam", με ακυκλοφόρητες ηχογραφήσεις.Deep Purple - Time For Bedlam (2017, CD) | Discogs

Στις 7 Μαρτίου 2017, το συγκρότημα κυκλοφόρησε στο διαδίκτυο το πρώτο βίντεο κλιπ του δίσκου, για το κομμάτι "All I Got Is You", το οποίο αποτελείται από εικόνες προερχόμενες από το ντοκιμαντέρ "From Here To inFinite".Video Premiere: Deep Purple's 'All I Got Is You' - Blabbermouth.net Τρεις ημέρες αργότερα, κυκλοφόρησε το ΕΡ του ίδιου κομματιού, αποτελούμενο από πέντε κομμάτια, εκ των οποίων τα δύο είναι παλιά τραγούδια του συγκροτήματος σε ανέκδοτες εκτελέσεις τους. Στις 30 του ίδιου μήνα, το βελγικό RTBF παρουσίασε το προαναφερθέν ντοκιμαντέρ, με την παρουσία του Ρότζερ Γκλόβερ.2017-03-30 – Deep Purple – From Here To InFinite – Bergen

Στις 7 Απριλίου, την ημέρα κυκλοφορίας του άλμπουμ, η Playground, παράρτημα της Ear Music στη Σουηδία, πραγματοποίησε πάρτι για το άλμπουμ στο Hard Rock Cafe της Στοκχόλμης.The Highway Star — inFinite release party in Stockholm

Εξώφυλλο και τίτλος
Το εξώφυλλο του δίσκου γνωστοποιήθηκε στις 14 Δεκεμβρίου του 2016, παράλληλα με το πρώτο κομμάτι που δόθηκε στη δημοσιότητα με τίτλο "Time For Bedlam".DEEP PURPLE Unveils 'InFinite' Album Artwork, Releases 'Time For Bedlam' Single - Blabbermouth.net Παρουσιάζει το USCGC Healy, το μεγαλύτερο παγοθραυστικό της αμερικάνικης ακτοφυλακής.USCGC Healy (WAGB-20) - U.S. Coast Guard Το ίχνος που αφήνει πίσω του σχηματίζει τα γράμματα "D" και "P", αρχικά του ονόματος των Deep Purple, με τέτοιο τρόπο που φαίνεται το σύμβολο του απείρου (μτφ. Infinite).

Όταν τα μέλη του συγκροτήματος ρωτήθηκαν για τον τίτλο του άλμπουμ, ο Ρότζερ Γκλόβερ απάντησε ότι "είναι αυτό ακριβώς που ακούγεται. Δεν μπορούσαμε να βρούμε τίτλο για το άλμπουμ. Όχι ότι σκεφτόμαστε να σταματήσουμε ή κάτι τέτοιο, αλλά αφήσαμε το θέμα στη δισκογραφική εταιρεία. Αυτοί βρήκαν αυτό τον τίτλο, κυρίως γιατί το "Now What?!" είχε μία ωραία εικόνα στο εξώφυλλο - ένα ερωτηματικό - κάτι που ήταν άμεσο. Και έψαχναν για κάτι τέτοιο, οπότε μας έστειλαν μία εικόνα με το σύμβολο του απείρου".DEEP PURPLE: Track-By-Track Breakdown Of 'InFinite' Album

Ανάλυση τραγουδιών
Ο δίσκος ξεκινάει με το "Time for Bedlam", του οποίου οι στίχοι αναφέρονται στην αγανάκτηση που νιώθει κάποιος εναντίον του "συστήματος".The Highway Star — Gillan's track-by-track Η ένταση του σόλο πλήκτρων έδωσε την ιδέα στον Ρότζερ Γκλόβερ για τον τίτλο του κομματιού (Bedlam = φρενοκομείο) και ήταν υπό σκέψη να αποτελέσει και τον τίτλο του άλμπουμ.Roger Glover's track-by-track guide to Deep Purple's InFinite

Ακολουθεί το "Hip Boots", που βασίστηκε στη φράση του αμερικάνικου νότου "you can bury me up to my knees in shit, but I've got my hip boots on" (μτφ. μπορείς να με βάλεις στα σκατά μέχρι τα γόνατα, αλλά εγώ φοράω τις γαλότσες μου). Αναφέρεται στις ψηλές μπότες που φορούσαν οι σκλάβοι κατά την απόδραση τους από τον ποταμό Μισσισσιππή, κουβαλώντας μαζί τους τη μουσική τους.

Τρίτο κομμάτι του άλμπουμ είναι το "All I Got Is You", με τον τίτλο του να έρχεται από μία συνηθισμένη φράση του Ίαν Πέις, "Look at it this way. You've got me: all I've got is you!" (μτφ. Κοίτα προς τα εδώ, εσύ έχεις εμένα κι εγώ μόνο εσένα!). Μιλάει για ένα ζευγάρι που χωρίζει και φανερώνει τη φυσικότητα του να παίζει το συγκρότημα στο στούντιο.

280px|thumb|Ο Ρότζερ Γκλόβερ και ο Ίαν Γκίλαν το 2013
Το, βασισμένο στα μπλουζ, "One Night in Vegas" αναφέρεται σε έναν άντρα που πάει στο Λας Βέγκας και αφού μεθύσει, γνωρίζει μία κοπέλα και την παντρεύεται μέσα σε δέκα λεπτά. Παρά το γεγονός αυτό, παραμένουν παντρεμένοι για τριάντα χρόνια. Σύμφωνα με τον Γκλόβερ είναι αληθινό γεγονός και συνέβη σε μπασίστα ενός συγκροτήματος.

Η βάση του "Get Me Outta Here" προέρχεται από το κομμάτι "Bodyline" του "Now What?!", σε πιο αργή μορφή. Τα τύμπανα ακούγονται πιο βαριά και οι στίχοι του Γκλόβερ μιλούν για την κατάσταση του κόσμου αυτή την περίοδο.

Έκτο τραγούδι είναι το "The Surprising", το οποίο προήλθε από μία μελωδία του Στηβ Μορς, όπου το υπόλοιπο συγκρότημα ακολούθησε. Πρόχειρος του τίτλος ήταν ο "The Surprising Mr Morse" και οι στίχοι του Γκίλαν είναι διφορούμενοι, αν και ο μπασίστας του συγκροτήματος αναφέρει ότι μιλούν για τον πειρασμό.

Το "Johnny's Band" ήταν ένα ακόμη κομμάτι του Μορς, που όμως δεν συμπάθησαν ιδιαίτερα όλοι οι μουσικοί στο συγκρότημα εξ αρχής, αλλά ο Ίαν Γκίλαν τους έπεισε να το δουλέψουν. Οι στίχοι του μιλούν για κάποια παιδιά που σχηματίζουν ένα μουσικό συγκρότημα, γνωρίζουν επιτυχία, αλλά βυθίζονται στις καταχρήσεις. Αφού διαλυθούν, απομένουν δύο μουσικοί και τελικά επανενώνονται. Ουσιαστικά, είναι η ιστορία πολλών καλλιτεχνών, οι οποίοι ένωσαν και πάλι τις δυνάμεις τους.

Το "On Top of the World" βασίστηκε σε μία ιστορία του Γκίλαν, η οποία έλαβε χώρα στην Κουάλα Λουμπούρ. Αν και ήταν ιδιαίτερα μακροσκελές, τελικά μία συντομότερη εκδοχή του κατέληξε στον δίσκο.

Προτελευταίο κομμάτι του "Infinite" είναι το "Birds of Prey". Το συγκρότημα δούλεψε πάνω σε ένα ριφ που είχε προβάρει και μετά από μία σύντομη ενορχήστρωση πραγματοποιήθηκε η πρώτη του ηχογράφηση. Οι στίχοι του μιλούν για την ανθρώπινη φύση και την τάση της προς σύγκρουση.

Ο δίσκος κλείνει με τη διασκευή στο "Roadhouse Blues" των The Doors, μία ιδέα του Ίαν Πέις, ο οποίος έπαιζε κατά καιρούς αυτό το κομμάτι με άλλα πρότζεκτ. Η ηχογράφηση του ολοκληρώθηκε σε διάστημα μικρότερο της μισής ώρας.

Κριτικές

Στα τέλη Φεβρουαρίου του 2017, ο Πολ Λέστερ του περιοδικού Classic Rock βαθμολόγησε το "Infinite" με 3,5 αστέρια με άριστα τα πέντε, αναφέροντας ότι "ο βαρύς, progressive ήχος και τα στοιχεία της μουσικής της δεκαετίας του '70 είναι εκεί, οπότε οι οπαδοί του κλασικού ήχου των Deep Purple δεν θα απογοητευθούν".Deep Purple - InFinite album review - Classic Rock - TeamRock Ο Σάκης Νίκας από το ελληνικό Rockhard βαθμολόγησε το άλμπουμ με 7,5 / 10, χαρακτηρίζοντας το "ένα σαφέστατα καλό DEEP PURPLE άλμπουμ που μας θυμίζει σε σημεία το που μπορεί να φτάσει συνθετικά αυτό το συγκρότημα". Οι αναγνώστες του Loudwire το ανέδειξαν "κυκλοφορία του μήνα" για τον Απρίλιο του 2017 και η Μάντι Μορέλο του The Carouser του έδωσε 9 / 10.Deep Purple, 'InFinite' - April 2017 Release of the Month - Loudwire

Ο Ντάνιελ Χερ του KNAC βαθμολόγησε το "Infinite" με την άριστη βαθμολογία των πέντε αστέρων, αφού αναφέρει ότι "ο Στηβ Μορς και ο Ντον Έρεϊ πετούν τα σόλο τους ο ένας στον άλλο στο κλασικό ύφος των Deep Purple, ο δίσκος προσφέρει εκπληκτικά τύμπανα και μπάσο και, πάνω απ' όλα, ο Ίαν Γκίλαν, παρά την ηλικία του, είναι ακόμη ένα πρότυπο ροκ τραγουδιστή".KNAC.COM - Reviews - DEEP PURPLE 'Infinite' Ο Τζέικ Λίρι του Ithacan έγραψε ότι "αν ο Άλαν Πάρσονς και ο Γουίλι Νέλσον έκαναν παιδί, το μεγάλωναν, και του έδιναν μία ηλεκτρική κιθάρα και ένα μικρόφωνο, υπάρχει μεγάλη πιθανότητα να ακουγόταν σαν το Infinite".

Εμπορική επιτυχία
Το "Infinite" υπήρξε το πιο επιτυχημένο άλμπουμ του συγκροτήματος από το 1990 και έπειτα, μπαίνοντας στο Top-10 σε δεκαεπτά χώρες και σκαρφαλώνοντας στην κορυφή των γερμανικών και των ελβετικών τσαρτ.Infinite by Deep Purple - Music Charts - Acharts Μόλις στην πρώτη εβδομάδα κυκλοφορίας του, βραβεύθηκε ως χρυσός δίσκος στη Ρωσία και την Τσεχία,Deep Purple's inFinite Tops Charts - Absolute Label Services ενώ ανέβηκε στην έκτη θέση του βρετανικού καταλόγου επιτυχιών, την υψηλότερη τα τελευταία τριάντα χρόνια, πιάνοντας κορυφή στην κατηγορία των ανεξάρτητων άλμπουμ και των Rock & Metal κυκλοφοριών.The Highway Star — inFinite in the charts

Αποτέλεσε τον όγδοο # 1 δίσκο του συγκροτήματος στη Γερμανία, ενώ η τρίτη θέση στην Ιταλία και η έκτη θέση στην Ολλανδία είναι οι υψηλότερες για τους Deep Purple από τη δεκαετία του '70. Επίσης, το άλμπουμ έβαλε το συγκρότημα στους καταλόγους επιτυχιών από χώρες στις οποίες η εμπορικότητα των Deep Purple είχε πέσει μετά τα μέσα της δεκαετίας του '90, όπως στην Αυστραλία και την Πορτογαλία που μπήκε στο Top-20 και στον Καναδά που ανέβηκε στο Top-50. Στις Ηνωμένες Πολιτείες, έφθασε ως το # 105, με το συγκρότημα να παραμένει εκτός Top-100 από το 1990 και το "Slaves and Masters".Deep Purple - Chart history | Billboard

Περιοδεία
Για την προώθηση του δίσκου, το συγκρότημα έχει ανακοινώσει την περιοδεία Long Goodbye Tour, χωρίς να έχει αναφερθεί αν θα είναι η τελευταία στη μακρόχρονη ιστορία τους.Deep Purple Fuel Retirement Rumors With ‘Long Goodbye Tour’ Announcement  Στη συγκεκριμένη περιοδεία θα συμμετέχουν και οι Alice Cooper και Edgar Winter Group.Deep Purple's Unveil 'InFinite' Album Track Listing - Loudwire Η πρώτη τους εμφάνιση θα πραγματοποιηθεί στη Romexpo Arena του Βουκουρεστίου στις 13 Μαΐου 2017, για να συνεχίσουν σε όλη την Ευρώπη μέχρι τις αρχές Ιουλίου. Στη συνέχεια, θα περιοδεύσουν για ένα μήνα στη Βόρεια Αμερική, πριν επιστρέψουν για πέντε συναυλίες στη Μεγάλη Βρετανία τον Νοέμβριο.

Τραγούδια του δίσκου

 Κυκλοφορίες 
 Στις 3 Φεβρουαρίου του 2017 κυκλοφόρησε σε μορφή CD και Digipak το ΕΡ σινγκλ "Time for Bedlam", μαζί με το "Paradise bar", μία ορχηστρική εκτέλεση του "Uncommon Man" και μία πρόβα για το "Hip Boots", από την "Ear Music".
 Στις 10 Μαρτίου του 2017 κυκλοφόρησε σε μορφή CD και Digipak το ΕΡ σινγκλ "All I Got Is You", μαζί με το "Simple folk", μία ορχηστρική εκτέλεση του "Above and beyond", την αρχική εκτέλεση του "Time for Bedlam" και μία πρώην ανέκδοτη ηχογράφηση του "Highway Star", από την "Ear Music".Deep Purple - Johnny's Band (2017, Digipak, CD) | Discogs
 Στις 7 Απριλίου του 2017 κυκλοφόρησε ο δίσκος "Infinite" σε μορφή βινυλίου, CD και Digipak από την "Ear Music".Deep Purple - Infinite | Releases, Reviews, Credits | Discogs
 Στις 4 Αυγούστου του 2017 κυκλοφόρησε σε μορφή CD και Digipak το ΕΡ σινγκλ "Johnny's Band", μαζί με το "In & Out Jam", και ζωντανές εκτελέσεις των "Strange Kind of Woman", "The Mule" και "Hell to Pay" από την "Ear Music".Deep Purple - All I Got Is You (2017, CD) | Discogs

Θέσεις τσαρτ
Infinite (άλμπουμ)

Επίσημη κυκλοφορία: 7 Απριλίου 2017
ΧώραΘέση Γερμανία 18.04.2017 OFFIZIELLE DEUTSCHE CHARTS: ACHTE NUMMER EINS FÜR DEEP PURPLE  1 Ελβετία Deep Purple - hitparade.ch  1 Πολωνία POLAND ALBUMS TOP 50 COMPILED BY: ZWIĄZEK PRODUCENTÓW AUDIO VIDEO (ZPAV)  2 Τσεχία CZ - DIGITAL ALBUMS - TOP 100 DEEP PURPLE inFinite  2 Ιταλία FIMI - Classifiche - FIMI  3 Νορβηγία   3 Ουγγαρία Archívum › Kereső - előadó/cím szerint  3 Αυστρία Deep Purple - austriancharts.at  4 Φινλανδία   4 Σκωτία Official Scottish Albums Chart Top 100 14 April 2017 - 20 April 2017  4 Βέλγιο (Βαλλονία) ultratop.be - Deep Purple  5 Σουηδία Sverigetopplistan - Sveriges Officiella Topplista  5 Σλοβακία SK - ALBUMS - TOP 100 DEEP PURPLE inFinite  5 Ηνωμένο Βασίλειο DEEP PURPLE | full Official Chart History | Official Charts Company  6 Ολλανδία Dutch Charts - dutchcharts.nl  6 Βέλγιο (Φλαμανδία) ultratop.be - Deep Purple  7 Ισπανία spanishcharts.com - Discography Deep Purple  10 Ελλάδα   12 Κροατία Top of the Shops - službena tjedna lista prodanih albuma u Hrvatskoj  13 Γαλλία SYNDICAT NATIONAL DE L'ÉDITION PHONOGRAPHIQUE (SNEP) - FRANCE ALBUMS TOP 150, APRIL 15, 2017  15 Πορτογαλία portuguesecharts.com - Portuguese charts portal  20 Αυστραλία ARIA Albums Chart - ARIA Charts  20 Καναδάς   49 Ιρλανδία IRELAND ALBUMS TOP 100 COMPILED BY: CHART- TRACK (IRMA) APRIL 20, 2017  52 Ιαπωνία インフィニット～リミテッド・エディション(初回限定盤)  64 Ηνωμένες Πολιτείες   105

Βραβεία
Infinite (άλμπουμ)

 Γερμανία (BVMI Certification): Χρυσός GOLD-/PLATIN-Datenbank - Datenbank: BVMI
 Ρωσία (NFPP Certification): Χρυσός Only two days after release, Deep Purple's new album "inFinite" has already achieved gold status in Russia!
 Τσεχία (IFPI Certification): Χρυσός Great news from Czech Republic just arrived! "inFinite" reached gold status there as well!
 Πολωνία (ZPAV Certification): Χρυσός earMUSIC and Mystic Production are happy to announce that Deep Purple's new album "inFinite" achieved Gold status in Poland!
 Ουγγαρία (MAHASZ Certification): Χρυσός Adatbázis - Arany- és platinalemezek - Hivatalos magyar slágerlisták

 Τα μέλη του συγκροτήματος 
Το Infinite ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

 Ίαν Γκίλαν - φωνητικά
 Στηβ Μορς - κιθάρα, φωνητικά
 Ντον Έρεϊ - πλήκτρα
 Ρότζερ Γκλόβερ - μπάσο, φωνητικά
 Ίαν Πέις - τύμπανα, κρουστά

Γκεστ συμμετοχές
 Μπομπ Έζριν - φωνητικά, πλήκτρα, κρουστά
 Τόμι Ντινάντερ - ''κιθάρα

Παραπομπές

Πηγές
 InFinite - Deep Purple | Songs, Reviews, Credits | AllMusic
 Deep Purple - Infinite - Encyclopaedia Metallum: The Metal Archives

Κατηγορία:Δισκογραφία των Deep Purple
Κατηγορία:Άλμπουμ του 2017